10 



Former. De Arter, der anlægge deres Reder i Jorden, 

 vælge dertil tørre, sandede Steder, Hedestrækninger og 

 Sandgrave, hvor de arbeide i de Skrænter, der vende 

 mod Syd. De, der grave i Træ, findes derimod, ligesom 

 de parasitiske Former, meest paa lave Træer og Buske, 

 men altid paa tørre, solbeskinnede Steder. Hunnens Liv 

 hengaaer hver Dag i en uafbrudt Activitet; saasnart Sol- 

 straalerne have opvarmet Sandet, hvori den har søgt et 

 Asyl for Nattekulden, begynder den strax paa sit Arbeide, 

 som man hos os bedst og lettest kan iagttage hos Slæg- 

 ten Pompilus, hvoraf vor Fauna eier en Deel alminde- 

 lige Arter. Paa Hedebakker, Sandveie, i Gruusgrave seer 

 man disse »Fluesnappere«, som Almuen kalder dem, 

 i en uafbrudt Virksomhed. Med spillende Vinger og vi- 

 brerende Antenner seer man Hunnerne randsagende at 

 løbe frem og tilbage; snart bestige de Græsstraa, Smaa- 

 buske og Blomster, snart tabe de sig under Lyngen og 

 Lavarterne, naar de der have bemærket et Bytte. Alt, 

 baade Munddele, Antenner, Vinger og Been, er i en uaf- 

 ladelig Bevægelse og de slide sig i Ordets bogstavelige 

 Betydning ofte op; thi det er ikke sjeldent at træffe In- 

 divider, hvis Vinger ved den stadige Brug ere gjorte 

 udygtige til Flugt, medens Mangelen af et eller flere Been 

 vidne om de Kampe, de have bestaaet. Saasnart de have 

 truffet et Bytte, der her i Regelen bestaaer af Ædder- 

 kopper, anfalde de det med et sandt Raseri; forgjæves 

 stræber Ædderkoppen, der dog ellers ikke er bange for 

 en Kamp med en Fjende af Insektriget, at undgaae sin 

 Forfølger. Pompilus'en styrter med et Spring over den 

 og i et Øieblik er dens bløde, chitinfattige Hud gjen- 

 nemboret af dens Forfølgers Braad, Giften gjør hurtigt 

 sin Virkning gjældende, og et Øiebhk derefter ligger 



